Kauden aloitus - Naamioiden takana
Sivustastressaaja »
« Huono vitsi, haahaa
lauantaina 19. huhtikuuta 2008 (klo 12.44)
Luokat: Harrasteet.
Julistan aktiivisen lenkkeilykauden avatuksi.
Torstaina lähdin kevään ensimmäiselle viralliselle lenkille huolimatta pitkään jatkuneesta kylmästä tuulesta. Ajattelin, että iPodin kuulokkeet + korvaläpät -yhdistelmä pelastaisi minut korvasäryltä, mutta olin valitettavasti väärässä.
Yhtä kaikki, oli hieno tunne päästä lenkille kevään keskelle. Sykemittari oli ilmeisesti armosta arponut talven kangistamalle vartalolleni suorastaan ärsyttävän alhaiset sykerajat, joten mittari piipitti yhtenään liian kovasta sykkeestä valittaen.
Olin ennen lenkille lähtöäni ostanut iTunes Music Storesta matkaevääksi Juanesia* ja totesin, että letkeä latinopop oli mitä oivallisinta lenkkeilymusiikkia: kyllä kelpaa naisen hölkätä, kun mielikuvissa vilahtelee auringon paahteessa kiilteleviä lihaksikkaita miesvartaloja. Hrrrrrrrrrrr.
Lenkkeilyteemaa sivuten mainittakoon vielä, että olen siirtynyt käyttämään Kalorilaskuri.fi-palvelua. Suosittelen sitä nyt lämpimästi muillekin laihtumisesta haaveileville, sillä se on erinomaisen monipuolinen ja kukkarolle ystävällinen palvelu.
* Nyt minäkin voin vihdoin kuunnella Juanesia, kun La Camisa Negra ei enää tule joka tuutista kolmesti tunnissa…
19.4.2008, 18.38
Kiitos hyvästä blogista! Annoin purpose-meemissä sulle tunnustusta, voit jatkaa jos haluat.
19.4.2008, 18.45
Oih, kiitos! Olen ihan otettu! Katsotaan, jos saisin aikaiseksi jopa jatkaa tuota :)
21.4.2008, 22.28
Oih, saisinpa itsestänikin irti tuon kuntoilupuolen. Juanesia kyllä kuuntelen… http://artists.letssingit.com/juanes-g668b/overview
Tässä sanoja, niin on mukavampi jorata :)